जब डीजीपी से पूछा गया कि बदायूं में पुलिस चौकी पर बलात्कार होने पर एसएसपी को हटा दिया गया तो लखनऊ के एसएसपी का काम संभाल रहे आशुतोष पाण्डेय पर यह मेहरबानी क्यों। तो उन्होंने गोलमोल जवाब दिया। लखनऊ अकेला चर्चा में न रहे इसलिए कानपुर और मेरठ में भी इस शासनादेश को लागू नहीं किया गया। इन स्थितियों से अपराधों के ग्राफ में तेजी से बढ़ोत्‍तरी होती जा रही है। सामाजिक कार्यकर्ता नूतन ठाकुर का कहना है कि योग्य पुलिस अफसरों की प्रदेश में कोई कमी नही है। मगर राजधानी में एसएसपी भी तैनात न होना वाकई हैरान करने वाला है। भाजपा प्रवक्ता विजय बहादुर का कहना है कि पूरी सरकार कन्‍फ्यूजन में है। सपा कार्यकर्ता ही कानून व्यवस्था को चुनौती दे रहे हैं। मुख्यमंत्री कह रहे हैं कि उनके खिलाफ साजिश हो रही है तो उन्हें इंटेलीजेंस विभाग से मालूम करके बताना चाहिए कि कौन लोग उनके खिलाफ है साजिश कर रहे हैं।